recursal/SuperWikiNEXT-32B huggingface dataset:
**ब्रुज़ियो सर्पिल पुल** (अथवा ब्रुज़ियो वृत्ताकार पुल; इतालवी: *Viadotto elicoidale di Brusio*, जर्मन: *Kreisviadukt Brusio*) एक घुमावदार रेलमार्ग है।

विश्व धरोहर स्थलों में सूचीबद्ध बेर्निना रेलमार्ग का ग्रौबुंदन, स्विज़रलैण्ड के कैंटन में ब्रुज़ियो के निकट स्थित पुल है। इसका निर्माण लघु परास में अधिकत्तम ढ़ाल देने के उद्देश्य से निर्मित किया गया था।

स्थिति
------

बुर्ज़ियो सर्पिल पुल बेर्निना रेलमार्ग का ब्रुज़ियो और कैम्पसियो के मध्य रेलमार्ग का हिस्सा है। यह ब्रुज़ियो से दक्षिण में सेंट मोरित्ज़ से लगभग 54 किलोमीटर (177,000 फीट) दूर स्थित है।

इतिहास
------

पुल से गुजरते हुये रेलगाडी
यह पुल १ जुलाई १९०८ को बेर्निना रेलमार्ग के तिरानो=पोस्चियावो के उदघाटन के समय खोला गया।

ब्रुज़ियो के दक्षिण में ढ़ाल के अनुसार पुल की आवश्यकता थी जिससे रास्ते में रेलगाडी न फिसले अथवा इसके निर्माण से रेलगाडी नीचे की तरफ अनियंत्रित न हो। भूवैज्ञानिक कारकों के कारण मूल रूप से योजनाबद्ध घुमावदार सुरंग को रोक दिया। इसके बाद अभियन्ताओं ने ३६०-डिग्री वक्र के साथ 50 से 70 मी॰ (160 से 230 फीट) त्रिज्या का पुल घाटी के उपर निर्मित करने का निर्णय लिया।

सन् १९४३ में बेर्निना रेलवे का अधिग्रहण रीशन रेलमार्ग द्वारा किया गया और आज भी वो इस घुमावदार पुल को काम में लेते हैं।

तकनीकी आँकड़े
-------------

घुमावदार पुल 110 मीटर (360 फीट) लम्बा है जिसकी क्षैतिज त्रिज्या की वक्रता 70 मीटर (230 फीट) और अनुदैर्ध्य ढ़ाल ७% है। इसमें नौ मेहराब (दरवाजे) हैं जिसमें प्रत्येक की लम्बाई 10 मीटर (33 फीट) है।

सन्दर्भ
-------

### टिप्पणियाँ

1. 1 2   Moser & Pfeiffer 2004, पृष्ठ 51.
2. ↑   Moser & Pfeiffer 2004, पृष्ठ 50–51.
3. ↑   Moser & Pfeiffer 2004, पृष्ठ 50.

### सन्दर्भ ग्रन्थसूची

* Belloncle, Patrick, *Le chemin de fer Rhétique, 1889-1999*, Les Editions du Cabri, Switzerland, ISBN 2-908816-45-8 (French में)
* साँचा:Moser-RhB-Teil 2
* Widmer, Markus, *Eisenbahnbrücken*, transpress, Stuttgart (Germany), ISBN 3-344-71019-2 (German में)

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***ब्रुज़ियो सर्पिल पुल*** से सम्बन्धित मीडिया है।  |

* साँचा:Brueckenweb
* स्ट्रक्चरी आंकड़ों में Brusio Circular Viaduct
* Webcam overlooking Brusio spiral viaduct (इतालवी)
**बर्नार्ड लॉरेंस मैडॉफ़** (/ˈmeɪdɔːf/ MAY-dawf;[2] 29 अप्रैल, 1938 - 14 अप्रैल, 2021) एक अमेरिकी धनदाता था, जो इतिहास की सबसे बड़ी *पोंज़ी स्कीम* का मास्टरमाइंड था, जिसकी लागत लगभग $64.8 बिलियन थी। वे *नैस्डैक* स्टॉक एक्सचेंज कंपनी के अध्यक्ष थे।

मैडॉफ़ ने 1960 में एक पेनी स्टॉक ब्रोकरेज कंपनी की स्थापना की थी, जो अंततः बर्नार्ड एल. मैडॉफ़ इन्वेस्टमेंट सिक्योरिटीज़ के रूप में विकसित हुई।

आरंभिक जीवन
-----------

मैडॉफ का जन्म 29 अप्रैल, 1938 को क्वींस, न्यूयॉर्क शहर में सिल्विया (मंटनर) और राल्फ मैडॉफ के घर हुआ था। वे एक प्लंबर और स्टॉकब्रोकर थे। उनका परिवार यहूदी था। मैडॉफ़ के दादा-दादी पोलैंड, रोमानिया और ऑस्ट्रिया से आए प्रवासी थे। वे तीन भाई-बहन थे; उनके भाई-बहन सोंद्रा वेनर और पीटर मैडॉफ़ हैं। मैडॉफ़ ने 1956 में फ़ार रॉकअवे हाई स्कूल से स्नातक किया था।

शिक्षा
------

मैडॉफ ने एक वर्ष के लिए अलबामा विश्वविद्यालय में दाखिला लिया। वहाँ से वे 1960 में हॉफस्ट्रा विश्वविद्यालय चले गए जहाँ से उन्होंने राजनीति विज्ञान में कला स्नातक के साथ स्नातक की उपाधि प्राप्त की। मैडॉफ़ ने कुछ समय के लिए ब्रुकलिन लॉ स्कूल में भी पढ़ाई की थी।

व्यवसाय
-------

मैडॉफ़ ने 1960 में पेनी स्टॉक के ब्रोकर-डीलर के रूप में 5,000 डॉलर (2022 में 49,000 डॉलर के बराबर) के साथ बर्नार्ड एल. मैडॉफ़ इन्वेस्टमेंट सिक्योरिटीज एलएलसी की स्थापना की। इसे उन्होंने लाइफगार्ड और सिंचाई स्प्रिंकलर इंस्टॉलर के रूप में काम करके प्राप्त किया था। इसके लिए उन्होंने अपने पिता से 50,000 डॉलर का ऋण लिया था।

संदर्भ
------

1. ↑  ग्रेयबो, मार्था (11 मार्च 2009). "यूएस प्रॉसिक्यूटर अपडेटेड द साइज़ ऑफ़ मैडॉफ़'स स्कीम फ़्रॉम $50 बिलियन टू $64 बिलियन". *रियूटर्स*. मूल से 7 जुलाई 2009 को पुरालेखित.
2. ↑  "एक्स-नस्दाक चेयर अरेस्टेड फ़ॉर सिक्योरिटीज़ फ़्रॉड". *सीएनएन*. 12 दिसंबर 2008. मूल से 19 अक्तूबर 2013 को पुरालेखित.

बाहरी कड़ियाँ
-------------

|  |  |
| --- | --- |
|  | **Bernard Madoff** से संबंधित मीडिया विकिमीडिया कॉमंस पर उपलब्ध है।  |

* क्रिमिनल कंप्लेंट, ट्रांस्क्रिप्ट्स ऑफ़ हियरिंग्स एंड अदर डॉक्यूमेंट्स फ़्रॉम द यूनाईटेड स्टेट्स डिपार्टमेंट ऑफ़ जस्टिस at the Wayback Machine (archived अगस्त 22, 2007)
***बुरु*** या ***बूरा*** एक जलीय जंतु है जो अपातानी लोगों के एक आधारभूत मिथक में चित्रित किया गया है।  अरुणाचल प्रदेश की ज़ीरो घाटी में अपने वर्तमान स्थान पर अपातानी के प्रवास की कहानियाँ, घाटी पर कब्जा करने वाले एक दलदल के बारे में बताती हैं, जो भयंकर, मगरमच्छ जैसे जीवों का निवास है।  दलदल को खत्म करने और जीवों को नष्ट करने से उन्हें उपजाऊ धान के खेतों में खेती करने और घाटी को बसाने की अनुमति मिली।

1945 और 1946 में, जेम्स फिलिप मिल्स और चार्ल्स स्टोनर ने अपातानी लोगों से बुरु के बारे में विवरण एकत्र किया। अपातानी बुजुर्गों के अनुसार, जब उनके पूर्वज ज़ीरो घाटी में चले गए थे, तो घाटी मुख्य रूप से एक दलदल थी जो बुरुस से आबाद थी। अपातानी लोगों ने घाटी की उर्वरता और अच्छी जलवायु के कारण बसने का फैसला किया। लेकिन बार-बार उनका ब्यूरो से टकराव हो जाता था। इसलिए उन्होंने इसके पानी के दलदल को निकालने का फैसला किया और इस तरह जब वे चावल की खेती के लिए दलदल से निकल रहे थे, तब बुरस को खत्म कर दिया।  जल निकासी के कारण अधिकांश बरुस मर गए, और कई कथित तौर पर झरनों में भूमिगत हो गए।

1947 में, प्रोफेसर क्रिस्टोफर वॉन फ्यूरर-हैमडॉर्फ बुरु के बारे में बताया जाने वाला एक और पश्चिमी व्यक्ति था। उस समय तक, कथित तौर पर जानवर घाटी में पहले ही विलुप्त हो चुके थे। 

कहा जाता है कि आखिरी बुरु की सूचना एक युवती ने दी थी, जिसने एक रात वसंत में पानी भरते समय उसे देखा था। सहमी महिला ने घटना के बारे में अपने पिता को बताया। अगले दिन पूरे गांव ने झरने को पत्थरों और मिट्टी से भरने में मदद की।[]

1. ↑  Blackburn, S. H. (2008). *Himalayan tribal tales: Oral tradition and culture in the Apatani Valley*. Brill. पपृ॰ 117–118. आई॰ऍस॰बी॰ऍन॰ 9789004171336. अभिगमन तिथि January 19, 2020.
2. ↑  "Apatani Cultural Landscape". UNESCO.
3. ↑  George M. Eberhart (2002). *Mysterious Creatures: A Guide to Cryptozoology*. ABC-CLIO. पृ॰ 77. आई॰ऍस॰बी॰ऍन॰ 9781576072837.
4. ↑  *The Apa Tanis and Their Neighbours: A Primitive Civilization of the Eastern Himalayas*. Psychology Press. 2004. पृ॰ 63. आई॰ऍस॰बी॰ऍन॰ 9780415330473.
मातृवंश समूह आर और उसकी उपशाखाएँ विश्व भर में मिलती हैं
मनुष्यों की आनुवंशिकी (यानि जॅनॅटिक्स) में **मातृवंश समूह आर** या **माइटोकांड्रिया-डी॰एन॰ए॰ हैपलोग्रुप R** एक मातृवंश समूह है। यह मातृवंश समूह और इसकी बड़ी उपशाखाएँ यूरेशिया, ओशिआनिया और महाअमेरिका में फैली हुई हैं।

अनुमान है के जिस स्त्री से यह मातृवंश शुरू हुआ वह आज से लगभग ६६,००० वर्ष पहले भारतीय उपमहाद्वीप की निवासी थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह आर और मातृवंश समूह आर), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Soares, P; Ermini, L; Thomson, N; Mormina, M; Rito, T; Röhl, A; Salas, A; Oppenheimer, S; MacAulay, V (2009). "Correcting for Purifying Selection: An Improved Human Mitochondrial Molecular Clock". *American journal of human genetics*. **84** (6): 740–59. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 23 अप्रैल 2011.
2. ↑  Palanichamy, M. et al. 2004. Phylogeny of Mitochondrial DNA Macrohaplogroup N in India, Based on Complete Sequencing: Implications for the Peopling of South Asia.[*मृत कड़ियाँ*]
**भारतीय वन्यजीव संस्थान** १९८२ में स्थापित एक अन्तर्राष्ट्रीय ख्याति प्राप्त भारतीय संस्थान है। यह संस्थान प्रशिक्षण पाठ्यक्रम, अकादमिक कार्यक्रम के अलावा वन्यजीव अनुसंधान तथा प्रबंधन में सलाहकारिता प्रदान करता है। भारतीय वन्यजीव संस्थान का परिसर समस्त भारतवर्ष में जैव विविधता सम्बन्धी मुद्दों पर उच्च स्तर के अनुसंधान के लिये श्रेष्ठतम् ढाँचागत सुविधाओं से सुसज्जित किया गया है।

ध्येय एवं लक्ष्य
----------------

संस्थान का ध्येय है: वन्यजीव विज्ञान के विकास को परिपुष्ट करना और क्षेत्र में उसके अनुप्रयोग को इस तरह से प्रोन्नत करना है, जो हमारे आर्थिक,  सामाजिक व सांस्कृतिक वातावरण के अनुरूप हो। इस संस्थान के उद्देश्य इस प्रकार से हैं:

* + वन्यजीव संसाधनों पर वैज्ञानिक ज्ञान को समृद्ध करना;
	+ वन्यजीव संरक्षण एवं प्रबंधन के लिये कार्मिकों को विभिन्न स्तरों पर प्रशिक्षित करना;
	+ विकास की तकनीकों सहित तथा भारतीय परिस्थितियों के अनुरूप प्रबंधन से सम्बन्ध अनुसंधान करना;
	+ वन्यजीव अनुसंधान प्रबंधन तथा प्रशिक्षण पर अन्तर्राष्ट्रीय संगठनों से साझेदारी करना;
	+ वन्यजीव तथा प्राकृतिक संसाधन संरक्षण पर अन्तर्राष्ट्रीय महत्व के क्षेत्रीय केन्द्र के रूप में विकास करना;
	+ वन्यजीव प्रबंधन सम्बन्धी विशेष समस्याओं पर सूचना एवं सलाह देना।

इतिहास
------

संस्था का उद्देश्य प्रभावशाली  रूप से वनों की परिपूर्ण सुरक्षा, उनका प्रबंधन, उनकी जैव विविधता तथा उनके परिवेश में रहने वाले लोगों के हितों की रक्षा करना था। यह संस्था व्यवाहारिक तथा वैज्ञानिक पद्धति से यह कार्य करती है। इस लक्ष्य की प्राप्ति के लिये भारतीय वन्यजीव संस्थान (भावसं) की स्थापना देहरादून में १९८२ में की गई। संस्थान की स्थापना का आश्य था कि यह संस्था सरकारी तथा गैर सरकारी कर्मचारियों को प्रशिक्षण देने, अनुसंधान कराने की सुविधा प्रदान करने, संसाधनों का प्रबंधन तथा वन्यजीवों की सुरक्षा एवम परामर्श का कार्य करे।

भारतीय वन्यजीव संस्थान के लिये यह एक चुनौतीपूर्ण कार्य था, विशेषकर जबकि वन प्रबंधन शिक्षा में वन्यजीवों पर कोई पाठयक्रम सम्मिलित नहीं किया गया था तथा वन्यजीव विज्ञान पाठ्यक्रम को विश्वविद्यालय शिक्षा प्रणाली में कोई महत्व नहीं दिया गया था। इस कारण कोई ऐसा उदाहरण भी नहीं था, जिसका भारतीय वन्यजीव संस्थान अनुसरण कर सके। इस कारण भारतीय वन्यजीव संस्थान को न केवल अपने विवेक से वन शिक्षा में वन्यजीव विज्ञान का समावेश करना पड़ा, बल्कि इस पाठयक्रम को सुचारू रूप से चलाने के लिये संसाधनों का भी निर्माण करना पड़ा।

इन संगठनों के सहयोग से भारतीय वन्यजीव संस्थान को कठोर परिक्षण तथा आधुनिक और विश्लेषणात्मक तकनीक के द्वारा अपने संकाय को सक्षम बनाने में सहायता मिली। संस्थान को अप्रैल १९८६ में स्वायत्तता के लिये स्वीकृति प्रदान की गयी, जिससे इसकी प्रगति की रफ्तार में और वृद्धि हुई। दक्षिण एशिया तथा दक्षिण-पूर्व एशिया के कई देशों से इस संस्था में प्रशिक्षण के लिये लोग निरन्तर आते रहते हैं इस कारण से भी भारतीय वन्यजीव संस्थान को प्रशिक्षण और शिक्षा के लिये वन्यजीव प्रबंधन और संरक्षण में एक महत्वपूर्ण क्षेत्रीय केन्द्र माना जाता है।

सन्दर्भ
-------

1. 1 2  "पृष्ठभूमि". भारतीय वन्यजीव संस्थान. मूल से 7 जुलाई 2017 को पुरालेखित. अभिगमन तिथि 18 दिसंबर 2017.

इन्हें भी देखें
---------------

* भारत के संरक्षित जैवमंडल

बाहरी सूत्र
-----------

भारतीय वन्यजीव संस्थान का आधिकारिक जालस्थल
ब्रूनर मोंड एक ब्रिटिश रासायनिक कंपनी है जो कि टाटा केमिकल्स लिमिटेड, भारत के टाटा समूह की एक सहायक कंपनी है।
टाटा केमिकल्स सोडा ऐश का दुनिया का दूसरा सबसे बड़ा उत्पादक है।
ब्रूनर मोंड भी सोडियम बाईकारबोनिट, कैल्शियम क्लोराइड और संबद्ध क्षारीय रसायन का उत्पादन करती है।

कंपनी मूलतः जॉन ब्रूनर और लुडविग मोंड द्वारा १८७३ मे स्थापित की गई थी।
उन्होने नॉर्थविच चेशायर में विनिंगटन वर्क्स बनाया और १८७४ में अपना पहला सोडा ऐश का उत्पादन किया।

१९११ में उन्होने साबुन और वसा निर्माता जोसेफ क्रोसफिल्ड और संस और गोसेज, ताड़ वृक्षारोपण के स्वामित्व वाली एक साबुन कंपनी का अधिग्रहण किया।
कुछ साल बाद उन्होने यूनीलीवर को साबुन और रसायन कारोबार बेच दिया।
१९२४ में ब्रूनर मोंड ने केन्या की मगाडी सोडा कंपनी का अधिग्रहण किया और १९२६ में ब्रूनर मोंड तीन अन्य ब्रिटिश रासायनिक कंपनियों के साथ विलय करने के लिए इंपीरियल केमिकल इंडस्ट्रीज बन गया जो दुनिया के सबसे बड़े और सबसे सफल कंपनियों में से एक बन गया।

१९९८ में कंपनी नीदरलैंड में एज़को नोबेल की सोडा ऐश उत्पादन क्षमताओं का अधिग्रहण करने के बाद ब्रूनर मोंड बी.वी. की स्थापना की, जो समूह के पूर्ण स्वामित्व वाली सहायक कंपनी थी।

ब्रूनर मोंड टाटा केमिकल्स द्वारा २००६ में खरीदा गया था।

बाहरी कड़ियाँ
-------------

* ब्रूनर मोंड जालस्थल
* मगाडी सोडा जालस्थल

सन्दर्भ
-------

1. ↑  "हार्टफोर्ड गांव डिजाइन वक्तव्य" (PDF). *वेल रॉयल बरो परिषद*. मूल (PDF) से 7 सितंबर 2012 को पुरालेखित. अभिगमन तिथि 28 जनवरी 2011.

| * दे
* वा
* सं
टाटा समूह |
| --- |
| कंपनी | 

|  |  |
| --- | --- |
| भारत आधारित | CMC · Tata BP Solar · Tata Coffee · टाटा केमिकल्स · टाटा कंसल्टेंसी सर्विसेज · Tata Elxsi · Tata Interactive Systems · टाटा मोटर्स · टाटा इस्पात · टाटा पावर · Tata Tea · Tata Communications · Tata Technologies Limited · टाटा टेलिसर्विसेज · टाइटन इंडस्ट्रीज · टाटा वोल्टास · The Indian Hotels Company · Trent (Westside) |
| अन्य | ब्रूनर मोंड · Jaguar Land Rover (Jaguar Cars · Land Rover) · Tata Daewoo Commercial Vehicle · Tata Steel Europe · Tetley · VSNL International Canada |

 |
| ब्रांड | जिंजर · गुड अर्थ टीज़ · तनिष्क · Taj Hotels · I-shakti · Tata Salt · टाटा स्काई · टाटा इंडिकॉम · टाटा डोकोमो · टाइटन · Westside · वोल्टास ·  वर्जिन मोबाइल इंडिया |
| उल्लेखनीय व्यक्ति | जमशेदजी टाटा · रतनजी दादाभाई · दोराबजी टाटा · नौरोजी सकलतवाला ·  जे आर डी टाटा · रतन टाटा · पलौंजी मिस्त्री |
आज के विश्व में मातृवंश समूह जेटी-पूर्व में कोई नहीं, लेकिन इसके उपशाखाओं के वंशज बहुत हैं
मनुष्यों की आनुवंशिकी (यानि जॅनॅटिक्स) में **मातृवंश समूह जेटी-पूर्व** या **माइटोकांड्रिया-डी॰एन॰ए॰ हैपलोग्रुप pre-JT** एक मातृवंश समूह है। मातृवंश समूह जेटी इसी से उत्पन्न हुआ था। वैज्ञानिकों नें अनुसन्धान करने पर पाया है के कभी सीधे जेटी-पूर्व मातृवंश के लोग दुनिया में ज़रूर रहे होंगे, लेकिन आज की दुनिया में यह लोग नहीं पाए जाते। इस मातृवंश को पहले "आर२'जेटी" (R2'JT) कहा जाता था।

अनुमान है के जिस स्त्री से यह मातृवंश शुरू हुआ वह आज से लगभग ४२,६०० से ६७,१०० वर्ष पहले जीवित थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Surinder Singh Papiha, Ranjan Deka, Ranajit Chakraborty, *Genomic diversity: applications in human population genetics*, Springer, 1999, आई॰ऍस॰बी॰ऍन॰ 9780306462955, *... ...*सीएस1 रखरखाव: एक से अधिक नाम: authors list (link)
मध्य अफ़्रीका की पिग्मी जनजातियों के कुछ स्त्री ओर पुरुष मातृवंश समूह ऍल५ के वंशज हैं
मनुष्यों की आनुवंशिकी (यानि जॅनॅटिक्स) में **मातृवंश समूह ऍल५** या **माइटोकांड्रिया-डी॰एन॰ए॰ हैपलोग्रुप L5** एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे पूर्वी और मध्य अफ़्रीका के कुछ समुदायों में मिलते हैं। पिग्मी जनजाति की अम्बूटी शाखा के १५% लोग इसके वंशज हैं और तंज़ानिया के संदावे समुदाय के में भी कम तादाद में इसके वंशज मिलते हैं। अफ़्रीका से बाहर बहुत कम तादाद में इसके वंशज साउदी अरब में भी पाए गए हैं। वैज्ञानिकों के मुताबिक़ जिस स्त्री से इस मातृवंश की शुरुआत हुई वह पूर्वी अफ़्रीका में आज से लगभग ११४,२०० से १२६,२०० साल पहले रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Sarah A. Tishkoff et al. 2007, History of Click-Speaking Populations of Africa Inferred from mtDNA and Y Chromosome Genetic Variation. Archived 2009-12-19 at the Wayback Machine Molecular Biology and Evolution 2007 24(10):2180-2195
2. ↑  Abu-Amero et al. 2008 February. "Mitochondrial DNA structure in the Arabian Peninsula" Archived 2011-04-29 at the Wayback Machine, BMC Evolutionary Biology. 8(45): 52.
3. ↑  Soares, P; Ermini, L; Thomson, N; Mormina, M; Rito, T; Röhl, A; Salas, A; Oppenheimer, S; MacAulay, V (2009). "Correcting for Purifying Selection: An Improved Human Mitochondrial Molecular Clock". *American journal of human genetics*. **84** (6): 740–59. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 21 अप्रैल 2011.
आयरलैंड के बहुत से लोग मातृवंश समूह टी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह टी** या **माइटोकांड्रिया-डी॰एन॰ए॰ हैपलोग्रुप T** एक मातृवंश समूह है। भारतीय उपमहाद्वीप के उत्तर-पश्चिम के लोग और मध्य पूर्व और यूरोप के लोग अक्सर इसके वंशज होते हैं। यूरोप के १०% से थोड़े कम लोग इसके वंशज पाए गए हैं, लेकिन आयरलैंड में यह संख्या अधिक है।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब १०,००० से १२,००० साल पहले इराक़, तुर्की, सीरिया या उन्ही के आस-पास कहीं रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup), "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) और "उत्परिवर्तन" को "म्युटेशन" (mutation) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Atlas of the Human Journey Archived 2011-07-26 at the Wayback Machine, The Genographic Project
2. ↑  van Oven, Mannis; Manfred Kayser (13 Oct 2008). "Updated comprehensive phylogenetic tree of global human mitochondrial DNA variation". *Human Mutation*. **30** (2): E386–E394. PMID 18853457. डीओआइ:10.1002/humu.20921. मूल से 4 दिसंबर 2012 को पुरालेखित. अभिगमन तिथि 2009-05-20.
निर्देशांक: 29°28′35″N 78°17′19″E﻿ / ﻿29.47649°N 78.28874°E﻿ / 29.47649; 78.28874

**बाहुपुरा** (मेहलकी) (अंग्रेज़ी: **Bahupura**) या **कलाँपुर बुज़ुर्ग**, तहसील नज़ीबाबाद ज़िला बिजनौर, उत्तर प्रदेश में स्थित एक गाँव है। बाहुपुरा गाँव में 60% से अधिक आबादी कृषि पर आधारित हैं| बहुत कम लोग सरकारी नौकरियों में हैं| अधिकतर लोग खेतीहर मजदूर हैं|

इतिहास
------

प्राचीन कहावत के अनुसार, बाहुपुरा गाँव का नामकरण एक ब्रिटिश सर्वेक्षक द्वारा किया गया था | एक बार ब्रिटिश सर्वेक्षक गाँव में आकर रूके थे | उस समय एक "बहु" (दुल्हन) ने ब्रिटिश सर्वेक्षक को दूब घास के साग से धान की रोटी बनाकर खिलायी | ब्रिटिश सार्वेयर को खाना बहुत स्वादिष्ट लगा | जिससे प्रभावित होकर सर्वेक्षक ने गाँव का नाम "बहुपुरा" रख दिया │ कुछ समय के बाद "बहुपुरा" से गाँव का नाम "बाहुपुरा" हो गया |

बाहुपुरा गाँव में धीमान (Dhiman) समाज का एक बहुत बड़ा सामाजिक सम्मेलन दिनांक 28/29 मई 1938 को आयोजित किया गया था | इस सम्मेलन में पूरे देश से धीमान समाज के लोगों ने भाग लिया था | सम्मेलन का मुख्य उद्देश्य समाज द्वारा भारत के स्वतंत्रता आन्दोलन में भाग लेना था | यह सम्मेलन गाँव के पास *"पौधा बाग"* नामक आम के बाग में हुआ था, जो कि गाँव के पश्चिम मे स्थित था | यहाँ पर आजकल नहर का संचालन हो रहा है |

भूगोल
-----

**बाहुपुरा** गाँव 29°28′35″N 78°17′19″E﻿ / ﻿29.47649°N 78.28874°E﻿ / 29.47649; 78.28874 पर स्थित है| इसकी समुद्र तल से औसत ऊँचाई 242 मीटर (794 फीट) है|. बाहुपुरा गाँव किरतपुर शहर से 8 किलोमीटर (26,000 फीट) पूर्व में, तथा नगीना शहर से 17 किलोमीटर (56,000 फीट) पश्चिम मे स्थित है| बाहुपुरा गाँव ज़िला मुख्यालय बिजनौर से 24 किलोमीटर दूर है|
बाहुपुरा गाँव के आसपास के ग्राम क्रमश: बरमज़ीतपुर चन्दा, आलमपुर, सिसौना, पाड़ला, एवं इस्सेपुर है |

यातायात
-------

बाहुपुरा गाँव से सबसे नजदीक रेलवे स्टेशन बसी किरतपुर रेलवे स्टेशन है Ӏ यहाँ से सबसे नजदीक हवाई अड्डा देहरादून जौली ग्रांट हवाई अड्डा हैं, जोकि लगभग 125 किलोमीटर दूरी पर है | अंतरराष्ट्रीय हवाई अड्डा नई दिल्ली में हैं जोकि लगभग 200 किलोमीटर दूरी पर है | यहाँ से शहर के लिए कोई सीधी बस सेवा उपलब्ध नही है Ӏ ग्रामवासियों को शहर जाने के लिए लगभग 1.5 किलोमीटर पैदल चलकर आलमपुर बस स्टैंड़ से बस लेनी होती है Ӏ
बाहुपुरा गाँव में ग्राम प्रधान द्वारा कुछ हिस्सों में पक्की सड़क का निर्माण करा दिया गया हैं | कुछ हिस्सों में पक्की सड़क का निर्माण कराना अभी बाकी है |

चित्र दीर्घा
------------

* बाहुपुरा गाँव की एक आम सड़क। बाहुपुरा गाँव की एक आम सड़क।
* धीमान समाज द्वारा 1938 में की गई सभा का पम्पलेट। धीमान समाज द्वारा 1938 में की गई सभा का पम्पलेट।
* बाहुपुरा गाँव के नजदीक नहर का दृश्य। बाहुपुरा गाँव के नजदीक नहर का दृश्य।
* पीपल के पेड़ के नीचे भुइयार महिलाएं मंदिर में पूजा करते हुए। पीपल के पेड़ के नीचे भुइयार महिलाएं मंदिर में पूजा करते हुए।
* बाहुपुरा गाँव का दृश्यबाहुपुरा गाँव का दृश्य

शिक्षा
------

गाँव में शिक्षा के नाम पर केवल एक प्राथमिक विद्यालय है Ӏ उच्च शिक्षा के लिए बच्चों को गाँव से काफी दूर किरतपुर, बिजनौर, अथवा नजीबाबाद जाना पड़ता है Ӏ
गाँव में उच्च शिक्षा के लिए विद्यालय ना होने के कारण बच्चे उच्च शिक्षा प्राप्त नही कर पाते है।

व्यक्तित्व
----------

दयाराम सिंह भामड़ा (सामाजिक कार्यकर्ता), गाँव के पूर्व ग्राम प्रधान क्रमश: इन्दर सिंह, सुखराम सिंह, हरिओम एवं वर्तमान में श्रीमती सोमवति ग्राम प्रधान है।

सन्दर्भ
-------

* विकिमेपिया पर बाहुपुरा
बल्तिस्तान (गहरा नीला एवं हल्का नीला)
स्कर्दू नगर
कारगिल की बलती बालिकायें
**बल्तिस्तान** (बलती, लद्दाख़ी व तिब्बती: སྦལ་ཏི་སྟཱན) राजनैतिक रूप से विवादित क्षेत्र है जो काराकोरम के दक्षिण तथा सिन्धु नदी के उत्तर में स्थित है। यह अत्यन्त पर्वतीय क्षेत्र है और इस क्षेत्र की औसत ऊँचाई ३३५० मीटर से अधिक है। इसे 'लघु तिब्बत' भी कहते हैं। इसका क्षेत्रफल लगभग 27,400 किमी2 है। इस क्षेत्र में बलती भाषा बोली जाती है जो तिब्बती लिपि में लिखी जाती है। इस क्षेत्र के अधिकांश लोग मुसलमान हैं। स्कर्दू तथा कारगिल यहाँ के मुख्य कस्बे हैं।

इस क्षेत्र का अधिकांश भाग पाकिस्तान के अधीन (गिलगित-बल्तिस्तान) है और कुछ भाग भारत के अधीन (जम्मू और कश्मीर)। यह क्षेत्र सिन्धु नदी की घाटियों से बना है। बल्तिस्तान के दक्षिण-पूर्व में भारत और पाकिस्तान के बीच की नियन्त्रण रेखा है।

इन्हें भी देखें
---------------

* स्कर्दू ज़िला
* गिलगित-बल्तिस्तान
* बलती भाषा

सन्दर्भ
-------

1. ↑  Schofield, Victoria (2003) [First published in 2000], *Kashmir in Conflict*, London and New York: I. B. Taurus & Co, पृ॰ 8, आई॰ऍस॰बी॰ऍन॰ 1860648983
2. ↑  Cheema, Brig Amar, (2015), *The Crimson Chinar: The Kashmir Conflict: A Politico Military Perspective*, Lancer Publishers, पृ॰ 30, आई॰ऍस॰बी॰ऍन॰ 978-81-7062-301-4सीएस1 रखरखाव: फालतू चिह्न (link)
फिनलैंड की सामी जनजाति के लोग अक्सर मातृवंश समूह ज़ॅड के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ज़ॅड** या **माइटोकांड्रिया-डी॰एन॰ए॰ हैपलोग्रुप Z** एक मातृवंश समूह है। यह मातृवंश समूह सीज़ॅड की एक उपशाखा है। इस मातृवंश के लोग ज़्यादातर रूस, फिनलैंड के सामी समुदाय, उत्तर चीन, मध्य एशिया और कोरिया में मिलते हैं।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से हज़ारों साल पहले मध्य एशिया में कहीं रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मातृवंश समूह सीज़ॅड
* मनुष्य मातृवंश समूह
* वंश समूह

सन्दर्भ
-------

1. ↑  van Oven, Mannis; Manfred Kayser (13 Oct 2008). "Updated comprehensive phylogenetic tree of global human mitochondrial DNA variation". *Human Mutation*. **30** (2): E386–E394. PMID 18853457. डीओआइ:10.1002/humu.20921. मूल से 4 दिसंबर 2012 को पुरालेखित. अभिगमन तिथि 2009-05-20.
**बाह** (Bah) भारत के उत्तर प्रदेश राज्य के आगरा ज़िले में स्थित एक नगर है। यह इसी नाम की तहसील का मुख्यालय भी है।

विवरण
-----

बाह आगरा जिला के पूर्व में अंतिम तहसील है, इस तहसील के किनारे से चम्बल नदी गुजरती है। चम्बल और यमुना का दोआब होने के कारण इस भू-भाग मे खेती योग्य जमीन कम है,चम्बल और यमुना नदी का पानी यहाँ खेती के लिए भी उपयोग किया जाता है। राज्य सरकार ने चम्बल को अभ्यारण्य घोषित करने के बाद,यहां पर्यटन को बढ़ावा मिल रहा है बाह ऐसे स्थान पर स्थित है ( 26.8731468, 78.5885307 अक्षांश) जिसके पूर्व दिशा में (लगभग 50 किमी)इटावा की लाइन सफारी ,उत्तर दिशा में (लगभग 7-10 किमी) बटेश्वर नामक स्थान जो पुरातात्विक और सांस्कृतिक दोनों के लिए प्रसिद्ध है। यहां पशुओं का प्रसिद्ध मेला लगता है, दक्षिण दिशा में (लगभग 8-10 किमी) चंबल नदी घाटी का सुंदर,मनोहर और अकल्पनीय दृश्य,दक्षिण दिशा में ही (लगभग 3-4 किमी)मढेपुरा के मनीराम का पुरा के पास निकला एशिया का पहला साइकिल हाईवे (जो आगरा से,बाह ,बटेश्वर,मढेपुरा,होते हुए इटावा को जोड़ता है) तथा पश्चिम दिशा में विश्व के 7 आश्चर्यों में से एक आगरा का ताजमहल (लगभग 60-70 किमी) स्थित है । इस स्थान को देंखे तो लगता है कि ऐसा स्थान शायद ही कहीं और देखने को मिलेगा। यहां के लोग किसान से लेकर व्यापारी,इंजीनियर, सैना के तीनों अंगों में,प्राइमरी स्कूल के अध्यापक से लेकर विश्वविद्यालयों में प्रोफेसर तक ,इत्यादि (लगभग प्रत्येक क्षेत्र में) कार्यरत हैं। यहां के लोगों के लिए यह स्थान बहुत ही अच्छा है लेकिन हर जगह की तरह यहां भी कुछ समस्याएं हैं लेकिन यहां के लोग प्रत्येक समस्या से आसानी से बाहर आने में सक्षम हैं।(जो लोग समस्या दूर करने में सक्षम नहीं होते हैं वे हर जगह की तरह कमियां निकालते रहते हैं,जिनको अपवाद कहा जा सकता है)। श्री अटल बिहारी बाजपेयी इसी भू-भाग में बटेश्वर नामक स्थान के है।

इन्हें भी देखें
---------------

* आगरा ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
मक्सीम अल्बेर्ताविच अमेलिन
मक्सीम अल्बेर्ताविच अमेलिन कवि, अनुवादक, निबंधकार, पत्रकार तथा प्रकाशक हैं। उनका जन्म १९७० में कूर्स्क में हुआ। व्यावसायिक कॉलेज की शिक्षा समाप्त करने के उपरांत मक्सीम अमेलिन विश्व-प्रसिद्ध गोर्की साहित्य संस्थान के छात्र रहे। आजकल वे प्रकाशन व्यवसाय से जुड़े हुए हैं। वे रूसी साहित्य की उस नई पीढ़ी के प्रतिनिधि हैं जो पिछली शताब्दी के अंतिम दशक के उत्तरार्ध में उभर कर सामने आई है।

मक्सीम अमेलिन की कविताएँ १९९५ में छपनी शुरू हुईं। 'ग्रानी' (सीमाएँ), 'नोवी मीर' (नई दुनिया), 'ज्नाम्या' (परचम), 'अक्त्याबर' (अक्टूबर), 'अरिओन' और 'लितरातूरनया गज्येता' (साहित्यिक गजट) आदि प्रतिष्ठित पत्र-पत्रिकाओं में उनकी रचनाएँ प्रकाशित हुई हैं। उनके अब तक तीन कविता-संग्रह प्रकाशित हुए हैं और उन्होंने कविता व कवियों के बारे में बहुत से निबंध और लेख आदि लिखे हैं। उन्होंने लातिनी, प्राचीन यूनानी, अंग्रेज़ी और जार्जियाई भाषाओं के कवियों का रूसी भाषा में अनुवाद किया है। यही नहीं, उन्होंने अनेक कविता-संकलनों का संपादन भी किया है, जिनमें 'रेदियो कल्तूरा' (रेडियो संस्कृति) के लिए विश्व-कविता का रेडियो संकलन भी शामिल है। 

चीन के 'जनसाहित्य प्रकाशन गृह' के लिए उन्होंने समकालीन रूसी कवियों का एक संकलन भी तैयार किया है। मक्सीम अमेलिन की कविताएँ अब तक अंग्रेज़ी, फ्रांसिसी, इतालवी, पुर्तगाली, जर्मन, पोलिश, हंगारी, लातवियाई, जार्जियाई, चीनी और वियतनामी भाषाओं में अनूदित हो चुकी हैं। उन्हें २००४ में कविता का प्रतिष्ठित पुरस्कार 'अंतालोगिया' मिला। इससे पहले भी वे अनेक पुरस्कार पा चुके हैं। सन २००३ में प्रकाशित उनके पिछले कविता-संग्रह का नाम था- 'दानवी गरगोना का घोड़ा'।

| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
**बल्देव विद्याभूषण** गौणीय वैष्णव सम्प्रदाय के प्रसिद्ध आचार्य थे। इनका समय सं. 1750 से सं. 1840 के मध्य है। इन्होने बहुत सी टीकाएँ तथा मौलिक रचनाएँ प्रस्तुत कर चैतन्यसाहित्य की विशेष सेवा की है। 

इनका जन्म उड़ीसा के अंतर्गत बालेश्वर जिला के रेमुणा के पास एक ग्राम में हुआ। चिल्का झील के तटस्थ एक बस्ती में इन्होंने शिक्षा प्राप्त की तथा वेदाध्ययन के लिए महीशुर गए। इसी समय इन्होंने माध्व संप्रदाय में दीक्षा ली। इसके अनंतर संन्यास ग्रहण कर पुरी गए और वहाँ के पंडितसमाज को परास्त किया। रसिकानंद प्रभु के प्रशिष्य श्री राधादामोदर से षटसंदर्भ पढ़कर उन्हीं के शिष्य हो गए। विरक्त वैष्णव होने पर गोविंददास नाम हुआ। पुरी से नवद्वीप होते हुए यह वृंदावन चले आए और वहाँ भक्ति-रस-तत्व की शिक्षा ली। उस समय वृंदावन जयपुर नरेश जयसिंह द्वितीय के प्रभावक्षेत्र में था, जिन्हें गौड़ीय संप्रदाय के विरुद्ध यह कहकर भड़का दिया गया कि यह मत अवैदिक था। इस पर जयपुर में वैष्णव समाज बुलाया गया। इन्होंने स्वसंप्रदाय तथा परकीयावाद को वेदानुकूल प्रतिपादित किया और ब्रह्मसूत्र पर गोविंद भाष्य प्रस्तुत किया। गलता में गोपाल विग्रह प्रतिष्ठापित किया, जो मंदिर आज भी वर्तमान है।

बाहरी कड़ियाँ
-------------

* Baladeva Vidyabhusana
माहजंग का खेल
**माहजंग** (Mahjongg) एक खेल (मात्सिऐंग) है जो चीन में आरम्भ हुआ। यह प्रायः चार खिलाड़ियों द्वारा खेला जाता है। यह खेल, अपने कुछ परिवर्तित रूप में पूर्वी एशिया तथा दक्षिणी पूर्वी एशिया में खूब खेला जाता है। अब यह यूरोप और अमरीका में भी पर्याप्त लोकप्रिय हुआ है। तास की तरह यह खेल भी कौशल, रणनीति, विश्लेषण और कुछ सीमा तक प्रायिकता (चांस) पर निर्भर करता है।

परिचय
-----

इसमें ताश के पत्तों के स्थान पर १४४ टाइलें होती है। टाइलों का पृष्ठ भाग बाँस का तथा सम्मुख भाग हाथी दाँत का या (अब) प्लास्टिक का बना होता है। टाइलें निम्न नामों की होती है: 

* १. बाँस (Bamboo) एक से नौ अंक तक की टाइलें, प्रत्येक अंक की चार टाइलें, कुल ३६ टाइलें।
* २. वृत (Circle) एक से नौ अंक तक की टाइलें, प्रत्येक अंक की चार टाइलें, कुल ३६ टाइलें।
* ३. आकृतियाँ (Character)-श् एक से नौ अंक तक की टाइलें, प्रत्येक अंक की चार टाइलें, कुल ३६ टाइलें।
* ४. ऑनर्स (Honours)- चार लाल, चार हरे तथा चार सफेद ड्रैगन, कुल १२ टाइलें।
* ५. हवाएँ (Winds)- चार पूर्वी, चार पश्चिमी, चार उत्तरी तथा चार दक्षिणी हवाएँ, कुल १६ टाइलें।
* ६ फूल और ऋतुएँ (Flowers and seasons)- प्रत्येक की चार टाइलें या किसी एक की आठ टाइलें, कुल आठ टाइलें।

इनके अतिरिक्त प्राप्तांकों का हिसाब रखनेश् के लिये टोकन तथा खिलाड़ी के १४ टोकन रखने के लिये रैक और दो पासे भी होते हैं।

यह साधारणतया चार खिलाड़ियों का खेल है, किंतु इससे कम या अधिक खिलाड़ियों के लिये भी इस खेल का रूतांतर बन गया। सर्वप्रथम प्रत्येक खिलाड़ी के लिये हवाओं की स्थिति का निर्धारण पासा फेंककर किया जाता है। इसके बाद टाइलों को उल्टा कर फेटते हैं और दो टाइलें ऊँची तथा १७ या १८ (फूल का उपयोग करने पर) टाइलें चौड़ा खोखला वर्ग बनाती हैं। पूर्वी हवावाला खिलाड़ी १४ टाइलें तथा अन्य तीन १३ टाइलें लेते हैं। टाइलें किस क्रम से दीवार से निकाली जायँ, इसका निर्णय पासा फेंककर किया जाता है। यदि फूल टाइल आती हैं, तो उसे खुली फेंककर दूसरी टाइल ले लेते हैं। खेल में १४ टाइलें बनानी पड़ती हैं, जो चो (chow), पंग (pung) और कांग (kong) द्वारा बनाई जाती है। चो (chow) एक ही समूह की तीन टाइलों का अनुक्रम है, जिनमें अंक क्रम से होते हैं। पंग में एक ही समूह और श्रेणी की तीन टाइलें, या एक ही रंग के तीन ड्रैगन, या एक ही दिशा की तीन हवाएँ होती हैं। कांग में पंग की तरह की चार टाइलें होती है।

माहजंग का सेट
पूर्वी हवावाला खिलाड़ी एक खुली टाइल फेंककर खेल आरंभ करता है। क्रम से इसके दाहिनी ओर का खिलाड़ी दीवार से टाइल निकालकर, अथवा अंतिम फेंकी गई टाइल उठाकर, अपने हाथ की अनावश्यक टाइल फेंक देता है। कोई भी खिलाड़ी चो, पंग और कांग कहकर फेंकी गई टाइल की माँग कर सकता है। यदि एक से अधिक माँग करनेवाले होते हैं, तो पंग, कांग तथा चो के अनुसार क्रम से प्राथमिकता दी जाती है। यदि दो खिलाड़ियों की एक ही माँग होती है, तब जिस खिलाड़ी की खेलने की बारी पहले आती है उसे फेंकी गई टाइल उठाने में प्राथमिकता दी जाती है। यदि कोई भी खिलाड़ी फेंकी गई टाइल को नहीं उठाता, तो जिस खिलाड़ी की बारी है वह दीवार से एक टाइल निकालकर अपने हाथ की एक अनावश्यक टाइल फेंक देता है। इस प्रकार खेल आगे बढ़ता है।

जब कोई खिलाड़ी तीन तीन टाइलों के चार समूह और एक जोड़ा, या टाइलों के सात जोड़े, या १३ विशिष्ट, जिसमे किसी एक का जोड़ा भी हो, बना लेता है, तो यह माहजंग बाजी कहलाती है और यह खिलाड़ी विजेता होता है। इसके बाद प्रत्येक खिलाड़ी के हाथ की टाइलों की गणना की जाती है। माहजंगवाले खिलाड़ी को पूर्ण तथा शेष खिलाड़ियों को गणना के पारस्परिक अंतर के आधार पर टोकन दिए जाते हैं। पूर्वी हवावाला खिलाड़ी सदा दूने टोकन लेता अथवा देता है।
मानव भ्रूण के विकास के प्रारंभिक चरण(भ्रूणजनन)
मानव भ्रूण विकास (अंग्रेजी:Human embryonic development)मानव भ्रूण का विकास और गठन है। यह कोशिका विभाजन और भ्रूण के कोशिकीय विभेदन की प्रक्रियाओं की विशेषता है जो विकास के प्रारंभिक चरण के दौरान होती है। जैविक दृष्टि से, मानव शरीर के विकास में एक-कोशिका वाले युग्मनज से वयस्क मनुष्य तक का विकास शामिल है। निषेचन तब होता है जब शुक्राणु कोशिका सफलतापूर्वक प्रवेश करती है और अंडे की कोशिका (अंडाणु) के साथ संलयन करती है। फिर शुक्राणु और अंडाणु की आनुवंशिक सामग्री मिलकर एकल कोशिका युग्मनज बनाती है और विकास का जर्मिनल चरण शुरू होता है। 

  

मानव में भ्रूण विकास, विकास के पहले आठ सप्ताहों को कवर करता है; नौवें सप्ताह की शुरुआत में भ्रूण को भ्रूण कहा जाता है। आठ सप्ताह में 23 चरण होते हैं।*मानव भ्रूणविज्ञान* निषेचन के बाद पहले आठ हफ्तों के दौरान इस विकास का अध्ययन है। गर्भावस्था (गर्भावस्था) की सामान्य अवधि लगभग नौ महीने या 40 सप्ताह होती है। जर्मिनल चरण निषेचन से लेकर प्रारंभिक भ्रूण के विकास तक के समय को संदर्भित करता है जब तक कि गर्भाशय में प्रत्यारोपण पूरा नहीं हो जाता। जर्मिनल चरण में लगभग 1्0 दिन लगते हैं।  
इस चरण के दौरान, युग्मनज विभाजित होना शुरू हो जाता है, इस प्रक्रिया में जिसे क्लीवेज कहा जाता है।

जर्मिनल अवस्था
--------------

### निषेचन

निषेचन तब होता है जब शुक्राणु सफलतापूर्वक डिंब में प्रवेश कर जाता है और युग्मक द्वारा ले जाए गए आनुवंशिक सामग्री के दो सेट एक साथ जुड़ जाते हैं, जिसके परिणामस्वरूप युग्मनज (एकल द्विगुणित कोशिका) बनती है।

### दरार

आठ-कोशिका भ्रूण, तीन दिन में
विखंडन प्रक्रिया की शुरुआत तब चिह्नित होती है जब युग्मनज माइटोसिस के माध्यम से दो कोशिकाओं में विभाजित हो जाता है।

### ब्लास्टुलेशन

दरार ब्लास्टुलेशन का पहला चरण है, जिसे बनने की प्रक्रिया को ब्लास्टोसिस्ट कहते हैं। कोशिकाएं, कोशिकाओं की एक बाहरी परत, जिसे ट्रोफोब्लास्ट, और एक आंतरिक कोशिका द्रव्यमान कहते हैं, में विभेदित होती हैं।

सन्दर्भ
-------

1. ↑  श्रेक, एस (1 December 2013). "Prenatal Development Definition and Patient Education". मूल से 1 December 2013 को पुरालेखित. अभिगमन तिथि 21 April 2020.
2. ↑  "Developmental Stages in Human Embryos".
3. ↑  "germinal stage". *Mosby's Medical Dictionary, 8th edition*. Elsevier. अभिगमन तिथि 6 October 2013.

बाहरी कड़ियाँ
-------------

मानव भ्रूण
**भंडारा** सेवा, आश्रम व मंदिर में उन जरूरतमंद भक्तों को जो सतसंग श्रवण हेतु आते है परोसा जाने वाला विशेष मुफ्त भोजन है। आश्रम व मंदिर के पास से गुजर रहे जरूरतमंद राहगीरों को भी परोसा जाता है। आज से 600 वर्ष पहले भंडारा पांच मुख्य यज्ञों १. धर्मयज्ञ २.ध्यान यज्ञ ३.हवनयज्ञ ४. प्रणाम यज्ञ ५.ज्ञानयज्ञ में से एक माना जाता है। आज से करीब 509 वर्ष पूर्व कबीर जी द्वारा केशव बंजारे के रूप में आकर काशी बनारस में 3 दिनों तक लगातार 18 लाख साधु–संतों को भोजन भंडारा करवाया था जो विश्व का सबसे बड़ा भंडारा था

इतिहास
------

विश्व का सबसे बड़ा भंडारा का उल्लेख कबीर के समय मिलता है जब कबीर जी ने दिव्य धर्म यज्ञ नामक भंडारा किया था। कहा जाता है उस भंडारे में अठारह लाख लोगों को तीन दिन तक तीनों समय विविध प्रकार के व्यंजन के साथ छककर भंडारा करवाया गया था। कबीर पंथ इस भंडारे के उपलhक्ष में दिव्य धर्मयज्ञ दिवस मनाता है।
भंडारा का ज्यादातर धनी लोगों द्वारा धन्यवाद के बाद भगवान की कल्याणकारी सेवा के रूप में किया जाता है। यह किसी भी व्यक्ति (यजमान के रूप में संदर्भित) द्वारा भी आयोजित किया जा सकता है जो भगवान को धन्यवाद देना चाहता है। यह प्रथा हिंदू धर्म से शुरू हुई, 500 साल बाद 1500-1600 ईस्वी में सिख धर्म ने भी इस स्वस्थ प्रथा को अपनाया। हिंदू धर्म में, पवित्र अनुष्ठानों और समुदाय द्वारा सर्वशक्तिमान की पूजा करने के बाद, यजमान गरीबों और जरूरतमंदों को भोजन प्रदान करता है।

भारत सरकार ने मुफ्त भोजन प्रदान करने के लिए कुछ उत्पादों के धार्मिक संस्थानों द्वारा खरीद के लिए केंद्रीय माल और सेवा कर और एकीकृत माल और सेवा कर के सरकारी हिस्से की प्रतिपूर्ति के लिए 'सेवा भोज योजना' नामक एक योजना शुरू की है। यह भोजन के कच्चे माल को कवर करेगा और इसकी कुल लागत रु। 2018/2019 वित्तीय वर्ष में 325.00 करोड़। अर्हता प्राप्त करने के लिए, एक संस्थान को वर्ष में 5000 से अधिक लोगों को मुफ्त भोजन परोसना होगा।

सन्दर्भ
-------

1. ↑  Chronicle, Deccan (2017-07-11). "Food offered at religious places exempt from GST: Finance Ministry". *Deccan Chronicle* (अंग्रेज़ी में). अभिगमन तिथि 2022-11-05.
2. ↑  "Govt launches 'Seva Bhoj Yojna'to give GST rebate on Langar, Prasad, Bhandara | The Indian Awaaz" (अंग्रेज़ी में). 2018-06-01. अभिगमन तिथि 2022-11-05.
मानव त्वचा के रंगों का वर्णक्रम व्यक्त करता दक्षिण अफ़्रीका का विस्तारित अश्वेत परिवार।
**मानव त्वचा का रंग** गहरे भूरे से लेकर हल्के गुलाबी-श्वेत तक विस्तृत परास रखता है। मानव त्वचा वर्णकता प्राकृतिक वरण का परिणाम है। मानव में त्वचा वर्णकता का विकास मुख्यतः त्वचा का वेधन करने वाली पराबैंगनी विकिरणों की मात्रा को विनयमित करने और इसके जीव-रासायनिक प्रभावों नियंत्रित करने से हुआ।

भिन्न लोगों का वास्तविक रंग विभिन्न तत्वों पर निर्भर करता है यद्यपि सबसे महत्त्वपूर्ण तत्व मेलानिन वर्णक है। मेलानिन का निर्माण त्वचा की असिताणु नामक कोशिकाओं के अन्दर होता है और गहरे श्याम वर्ण के लोगों की त्वचा का रंग इससे ही निर्धारित होता है। हल्के रंग के लोगों की त्वचा का रंग बाहरी त्वचा के नीले-सफेद संयोजी ऊतकों और शिराओं में प्रावहित होने वाले हीमोग्लोबिन से निर्धारित होता है। त्वचा में अंतर्निहित लाल रंग दृश्यमान होता है जो मुख्य रूप से चेहरे पर कुछ विशिष्ट परिस्थितियों में अधिक दिखाई देता है जैसे व्यायाम के उपरांत, तन्त्रिका तन्त्र की उत्तेजित अवस्था (गुस्सा, डर) धमनिका में फुलाव की स्थिति।

सन्दर्भ
-------

1. ↑  मुहलेनबैन, माइकल (२०१०). *Human Evolutionary Biology* [*मानव विकासवादी जीवविज्ञान*] (अंग्रेज़ी में). कैम्ब्रिज यूनिवर्सिटी प्रेस. पपृ॰ १९२–२१३.
2. ↑  जब्लोंस्की, एन॰जी॰ (२००६). *Skin: a Natural History* [*त्वचा: एक प्राकृतिक इतिहास*] (अंग्रेज़ी में). बर्कले: कैलिफोर्निया विश्वविद्यालय प्रेस.
एक मानव रहित विमान
मानवरहित विमान (UAV) के प्रमुख अवयव
**मानव रहित विमान** (अंग्रेजी:unmanned aerial vehicle या ड्रोन) एक प्रकार का विमान है जिसे सैन्य अभियानों में शत्रु क्षेत्र की टोह लेने एवं आवश्यकता पड़ने पर आक्रमण करने के लिये उपयोग मे लाया जाता है। अन्य क्षेत्रों में इनका उपयोग भूमि एवं सागर के उपर उड़ते हुए सर्वेक्षण करने में भी किया जाता है। चूँकि इन विमानों को रिमोट कंट्रोल के द्वारा नियंत्रित किया जाता इन्हें किसी मानव चालक की उपस्थिति की आवश्यकता नहीं होती है। अपनी इस विशेषता के कारण ही यह टोही विमान के रूप अत्याधिक उपयोग मे लाये जाते हैं। इन विमानों को **ड्रोन विमान** भी कहा जाता है। ड्रोन अंग्रेज़ी का एक शब्द है और इसका अर्थ नर मधुमक्खी होता है।

ड्रोन और प्रक्षेपास्त्र दोनो ही रिमोट संचालित होते है पर इन दोनों मे मुख्य अंतर यह है की जहाँ मानव रहित विमान को पुनः उपयोग मे लिया जा सकता है, प्रक्षेपास्त्र केवल एक बार के उपयोग के लिये ही होता है।

डीआरडीओ निशांत
--------------

डीआरडीओ निशांत एक मानव रहित विमान (यूएवी) है जिसे भारत के वैमानिकी विकास प्रतिष्ठान जो डीआरडीओ की एक शाखा है, ने भारतीय सशस्त्र बलों के लिए विकसित किया है।
**मानसा** (Mansa) भारत के पंजाब राज्य के मानसा ज़िले में स्थित एक नगर है। यह ज़िले का मुख्यालय भी है।

विवरण
-----

मानसा "एरिया ऑफ व्हाइट गोल्ड" के नाम से प्रसिद्ध है। पंजाब में कपास की सबसे अधिक पैदावार होने के कारण इस जगह को 'एरिया ऑफ व्हाइट गोल्ड' के नाम से जाना जाता है। मानसा ऐतिहासिक दृष्टि से काफी महत्वपूर्ण है। यह जिला भटिंडा जिले के उत्तर-पश्चिम, संगरुर जिले के उत्तर-पूर्व और हरियाणा राज्य की दक्षिण सीमा से लगा हुआ है। यह जिला तीन तहसीलों बुढलाडा, मानसा और सरदुलगढ़ में बँटा हुआ है। कृषि इस जिले के लोगों का प्रमुख व्यवसाय है।

भूगोल
-----

मानसा की स्थिति पर है। यहां की औसत ऊँचाई 212 मीटर (695 फीट)।

इतिहास
------

माना जाता है कि मानसा की स्थापना भाई गुरदास ने की थी। एक बार मानसा जिले के धीनगर में भाई गुरदास को आमंत्रित किया गया। कहा जाता है कि भाई गुरदास का विवाह इसी जगह पर हुआ था। एक बार भाई गुरदास अपनी पत्‍नी को लेने के लिए सुसराल गए थे। लेकिन गुरदास के सुसराल वालों ने उनकी पत्‍नी को वापस भेजने से मना कर दिया। सुसराल से वापस आने के बाद भाई गुरदास ध्यान साधना में बैठ गए। कुछ समय बाद लड़की के अभिभावक उसे वापस भेजने के लिए तैयार हो गए लेकिन भाई गुरदास ने अपनी पत्‍नी को स्वीकार करने से मना कर दिया। प्रत्येक वर्ष मार्च-अप्रैल महीने में यहाँ बहुत बड़े मेले का आयोजन किया जाता है। काफी संख्या में लोग इस मेले में आते हैं।

प्रमुख आकर्षण
-------------

### बुढलाडा

मुख्य लेख: बुढलाडा
बुढ और लाडा दोनों सगे भाई थे। यह दोनों खत्री जाति के थे। इस गाँव का नाम इन दोनों भाइयों के नाम पर ही रखा गया है। इस गाँव की कुछ जनसंख्या माबी और रामदासी थी। यह गाँव पहले कैथल राज्य का हिस्सा था। कैथल के राजा ने 1857 ई॰ के दौरान ब्रिटिशों की सहायता करने से इंकार कर दिया था। जिस कारण अंग्रेजों ने उनसे उनका राज्य छीन लिया। इसके बाद इसे करनाल जिले के साथ जोड़ दिया गया। यह स्थान उत्तर पंजाब का सबसे बड़ा बाजार है। बुढलाडा भटिंडा से 70 किलोमीटर की दूरी पर स्थित है।

### सरदूलगढ़

मुख्य लेख: सरदूलगढ़
सरदूलगढ़ शहर को पहले रोरी धुंधल के नाम से जाना जाता था। पहले यह शहर पटियाला का जिला शहर था। महाराजा पटियाला के बेटे सरदुल सिंह यहाँ शिकार करने के लिए आए थे। उन्हीं के नाम पर इस जगह का नाम सरदुलगढ़ रखा गया। यहाँ एक किला भी है जिसका निर्माण महाराजा पटियाला ने करवाया था।

आवागमन
------

वायु मार्ग
सबसे निकटतम हवाई अड्डा चंडीगढ़ विमानक्षेत्र है। चंडीगढ़ से मानसा 180 किलोमीटर की दूरी पर स्थित है।

रेल मार्ग
मानसा रेलमार्ग द्वारा कई प्रमुख जगहों जैसे दिल्ली, भटिंडा, फिरोजपुर, मुम्बई, बीकानेर, गोवाहटी आदि से जुड़ा हुआ है 

सड़क मार्ग
राष्ट्रीय राजमार्ग 148बी और राष्ट्रीय राजमार्ग 703 मानसा को कई प्रमुख राज्यों व शहरों से जोड़ता है।

इन्हें भी देखें
---------------

* मानसा जिला, भारत

बाहरी कड़ियाँ
-------------

* मानसा जिला जालस्थल

सन्दर्भ
-------

1. ↑  "Economic Transformation of a Developing Economy: The Experience of Punjab, India," Edited by Lakhwinder Singh and Nirvikar Singh, Springer, 2016, ISBN 9789811001970
2. ↑  "Regional Development and Planning in India," Vishwambhar Nath, Concept Publishing Company, 2009, ISBN 9788180693779
3. ↑  "Agricultural Growth and Structural Changes in the Punjab Economy: An Input-output Analysis," G. S. Bhalla, Centre for the Study of Regional Development, Jawaharlal Nehru University, 1990, ISBN 9780896290853
4. ↑  "Punjab Travel Guide," Swati Mitra (Editor), Eicher Goodearth Pvt Ltd, 2011, ISBN 9789380262178
**भारतीय 20 रुपया नोट** भारतीय रुपए का एक सामान्य मूल्यवर्ग है। वर्तमान समय में प्रचलित ₹20 रुपए का नोट महात्मा गांधी नई शृंखला का एक अंग है। रिज़र्व बैंक ने 2019 में यह नोट जारी किया था। शृंखला में पेश किया जाने वाला यह अंतिम मूल्यवर्ग बन गया। इसे पहली बार भारतीय रिज़र्व बैंक द्वारा 1972 में बैंक नोटों के उत्पादन की लागत को नियंत्रित करने के लिए जारी किया गया था।

नई शृंखला
---------

10 नवंबर 2016 को तत्कालीन आर्थिक मामलों के सचिव शक्तिकांत दास ने घोषणा की थी कि आने वाले महीनों में महात्मा गांधी नई शृंखला में एक नया ₹20 बैंकनोट जारी किया जाएगा। 

भारतीय रिजर्व बैंक ने 26 अप्रैल 2019 को घोषणा की है कि वह जल्द ही ₹20 का नया नोट जारी करेगा। नए मूल्यवर्ग में पीछे की तरफ भारत के महाराष्ट्र के औरंगाबाद जिले में यूनेस्को की विश्व धरोहर स्थल एलोरा गुफाओं की आकृति है, जो महात्मा गांधी नई शृंखला के बैंक नोटों में संदर्भ सहित जारी देश की सांस्कृतिक विरासत को दर्शाती है। बैंक नोट का आकार 129 मि.मी. × 63 मि.मी. है। इसका उपयोग नए भारतीय 20 रुपये के सिक्के के साथ किया जाता है।

भाषा
----

अन्य भारतीय रुपये के बैंक नोटों की तरह ₹20 के बैंक नोट पर भी 17 भाषाओं में राशि लिखी होती है।

इन्हें भी देखें
---------------

* भारतीय रुपया
* विमुद्रीकरण

संदर्भ
------


1. ↑  "Mahtma Gandhi (MG) Series 1996". *Your Guide to Money Matters*. Reserve Bank of India. मूल से 12 January 2012 को पुरालेखित. अभिगमन तिथि 11 January 2012.
2. ↑  "India Paper Money A Retrospect". *Republic India Issues*. Reserve Bank of India. मूल से 18 January 2012 को पुरालेखित. अभिगमन तिथि 16 January 2012.
**भँवरलाल गिरधारीलाल शर्मा** (सन् १९२४ – २००७) राजस्थान चित्रकला के पुरोधा थे। वे 'बीजी शर्मा' नाम से अधिक प्रसिद्ध थे। 
वे अपनी सूक्ष्म भक्ति चित्रों के लिये प्रसिद्ध हैं। उन्होने राजस्थान की शास्त्रीय कला (जिसमें मुगल चित्रकला, किशनगढ़ चित्रकला, और कांगड़ा चित्रकल सम्मिलित हैं) को पुनर्जीवित किया और उसे लोकप्रिय बनाया। उन्होने पारम्परिक और आधुनिक चित्रकला को मिश्रित करने का प्रयोग भी किया जिसके द्वारा उन्होने कुछ अनुपम चित्र बनाये।

भँवरलाल शर्मा का जन्म उदयपुर के निकट नाथद्वारा में ५ अगस्त, १९२४ को हुआ था। नाथद्वारा में श्रीनाथजी का मन्दिर चित्रकाला के उपासकों को आश्रय प्रदान करता है। उनका परिवार भी कई पीढियों से चित्रकला के क्षेत्र में कार्यरत था। 

भंवरलाल शर्मा ने अपने बनाये चित्रों की प्रदर्शनी लन्दन, जर्मनी, संयुक्त राज्य आदि में लगाई। उदयपुर स्थित कला वीथिका (आर्ट गैलरी) में उनके बनाये चित्रों का एक विशाल संग्रह है। आरम्भ में उनकी शैली पर उनके पिता एवं उनके दादा की शैली का प्रभाव दिखता है। किन्तु बाद में उन्होने अपनी एक स्वतंत्र शैली का विकास किया। 

उन्होने भारत की पूर्व प्रधानमन्त्री श्रीमती इन्दिरा गांधी, ब्रिटेन की महारानी एलिजबेथ द्वितीय, आश्ट्रेलिया के भूतपूर्व प्रधानमन्त्री मैल्कम फ्रेशर के चित्र बनाये। उन्हें अनेक पुरस्कारों से सम्मनित किय गया जिसमें भारत का मास्टर शिलपकारी के लिये राष्ट्रीय कला पुरस्कार भी शामिल है।

सन २००० में उनके बनाये चिरों का प्रकाशन 'सुन्दरता के रूप : श्री बीजी शर्मा की कृष्ण कला' नाम से किया गया। उन्होने रामायण की भी पूरी चित्र शृंखला बनायी। ये सभी चित्र शर्माजी ने 70-80 के दशक में बनाए थे। इस श्रृंखला में 55 से अधिक चित्र हैं।
**भंवरी देवी** राजस्थानी लोक संगीत की मशहूर गायिका हैं।

करीयर
-----

वह राजस्थानी लोकगीतों के अलावा देवी-देवताओं के गीत जैसे पाबूजी, बालाजी, श्यामजी, रणचंद्रजी, कबीर, धर्मीदासजी, भनिनाथ और अमृतनाथजी गाती हैं।

इसके अलावा भंवरी देवी जगदेव कंकाली, शरण कुमार, गोपी चंद्र, भरथरी, गोगाजी और सत्यवान सावित्री गीत जैसी वीर कथाएं भी बखूबी गाती हैं।

45 साल की भंवरी को बड़ी पहचान 2009 के पुष्कर मेले के दौरान मिली।

निजी जीवन
---------

भंवरी की 14 साल की उम्र में ही शादी हो गई. फिर पति के साथ ही गायन के प्रति उनकी दिलचस्पी बढ़ी।

2004 में पति की मौत के बाद भंवरी ने अपने नौ बच्चों के परिवार को पालने के लिए संगीत को ही ज़रिया बना लिया।

एक्सटर्नल लिंक
--------------

सन्दर्भ
-------

1. ↑  "संग्रहीत प्रति". मूल से 11 दिसंबर 2016 को पुरालेखित. अभिगमन तिथि 8 दिसंबर 2016.
2. ↑  "संग्रहीत प्रति". मूल से 22 दिसंबर 2016 को पुरालेखित. अभिगमन तिथि 8 दिसंबर 2016.
3. ↑  "संग्रहीत प्रति". मूल से 11 नवंबर 2016 को पुरालेखित. अभिगमन तिथि 8 दिसंबर 2016.
4. ↑  "संग्रहीत प्रति". मूल से 5 अप्रैल 2017 को पुरालेखित. अभिगमन तिथि 8 दिसंबर 2016.
5. ↑  "संग्रहीत प्रति". मूल से 3 जनवरी 2017 को पुरालेखित. अभिगमन तिथि 8 दिसंबर 2016.
**मुलज़िम** (Hindi: **अभियुक्त**; English : **Mulzim**) है एक  1988 बॉलीवुड एक्शन फिल्म, पद्मालया स्टूडियो बैनर के तहत, जी। हनुमंत राव द्वारा निर्मित, कृष्णा (तेलुगु अभिनेता) द्वारा प्रस्तुत किया गया। कृष्ण]] और द्वारा निर्देशित के। एस। आर। दास। इसमें जीतेन्द्र, शत्रुघ्न सिन्हा, हेमा मालिनी प्रमुख भूमिकाओं और संगीत में बप्पी लहरी द्वारा संगीतबद्ध हैं। यह फिल्म तेलुगु भाषा फिल्म  *मुदाई*  (1987) की रीमेक है, जिसमें कृष्णा ने अभिनय किया है, विजयशांति और राधा की महत्वपूर्ण भूमिकाओं में।

संक्षेप
-------

विजय कुमार ग्रामीण भारत के एक छोटे से शहर में रहने वाला एक युवक है, जो अपनी जीविकोपार्जन करता है। वह आकर्षक युवा डॉक्टर रेखा की मदद से एक अस्पताल का निर्माण करके अपनी जीवन शैली और शहर के लोगों को बदलने की उम्मीद करता है, जिसे वह प्यार में है, इतना है कि वह अपनी जमीन दान करने के लिए तैयार है। रेखा का सुझाव है कि वह एक और खाली जगह पर अस्पताल बनाने की अनुमति प्राप्त करने के लिए जिला कलेक्टर से संपर्क कर सकती है, जो वह करती है। कलेक्टर को दी जाएगी। लेकिन क्षेत्र के स्थानीय जमींदार, रंजीत कुमार की अपनी योजना है, क्योंकि वह अपने प्रेमियों (शीला) के नाम पर एक फिल्म घर बनाने का इरादा रखते हैं। जब उसे विरोध का सामना करना पड़ा, तो वह चुपचाप पीछे हट गया और उसने विजय, और लोगों को अस्पताल की नींव में जाने दिया। इसके बाद, विजय के जीवन में अराजकता फैल जाती है, क्योंकि उसे शीला ने गिरफ्तार कर लिया था। विजय को अदालत में पेश किया जाता है और जेल में उम्रकैद की सजा सुनाई जाती है ताकि वह असली अपराधियों को ढूंढ सके और अपना नाम साफ कर सके, लेकिन इससे पहले कि वह ऐसा कर सके कि उसके पास जेलर शारदेवी और पुलिस इंस्पेक्टर नीरज कुमार हैं - दोनों संभव के रूप में एक समय में उसकी पीठ में सलाखों के पीछे रहे हैं ।

मुख्य कलाकार
------------

* जीतेंद्र विजय कुमार के रूप में
* शत्रुघ्न सिन्हा इंस्पेक्टर नीरज कुमार के रूप में
* हेमा मालिनी जेलर शारदेवी के रूप में
* किमी काटकर रेखा के रूप में
* अमृता सिंह एडवोकेट माला के रूप में
* सुरेश ओबेरॉय रंजीत कुमार के रूप में
* कादर खान
* असरानी

संगीत
-----

| # | गाना कि सूची | गायक/गायिका(s) |
| --- | --- | --- |
| 1 | "प्यार का बदला प्यार से" | मोहम्मद अजीज, आशा भोसले |
| 2 | "कसे रहो मुजे आपनी बहो" | मोहम्मद अजीज, अलीशा चिनॉय |
| 3 | "ताई ताई" | मोहम्मद अजीज |
| 4 | "चल गोरी प्यार के" | नितिन मुकेश, आशा भोसले |
| 5 | "सोउ सल तू जीति राहे" | मोहम्मद अजीज, आशा भोसले, रेमा लाहिड़ी |
| 6 | "आदलत छोड गया इन्सान" | मोहम्मद अजीज |

बाहरी कड़ियाँ
-------------

* *Mulzim*  इंटरनेट मूवी डेटाबेस पर



1. ↑  "Mulzim". e-bay. मूल से 24 अक्तूबर 2017 को पुरालेखित. अभिगमन तिथि 2014-05-10.
इलेक्ट्रोनिक सूक्ष्मीकरण में मूर नियम (मूर्ज़ लॉ) भविष्य विज्ञान का एक उदाहरण है
**भविष्य विज्ञान** अध्ययन के उस क्षेत्र को बोलते हैं जिसमें भविष्य में होने वाली घटनाओं और स्थितियों को समझने की कोशिश की जाती है। इस अध्ययन में भिन्न दृष्टिकोणों को लिया जाता है। उदाहरण के लिए अतीत और वर्तमान की स्थितियों के आधार पर भविष्य में उत्पन्न होने वाली चीज़ों की भविष्यवाणी की जा सकती है, जैसे की "मूर नियम" (Moore's Law, मूर्ज़ लॉ) नामक सिद्धांत में अतीत में हुए विकास को देखते हुए इलेक्ट्रोनिक सूक्ष्मीकरण में आने वाले विकास के बारे में भविष्यवानियाँ की गई हैं। या फिर कई संभावित घटनाओं की कल्पना की जा सकती है, ताकि उनसे निबटने की तैयारी की जा सके, जैसा की भूमंडलीय ऊष्मीकरण (ग्‍लोबल वॉर्मिंग) के सन्दर्भ में समुद्र सतह उठने से तटीय इलाक़ों को ख़तरे, हिमानियों के घटने से भारत-चीन में पानी को लेकर झड़पें और फ़सलों को नुकसान की संभावनाओं को परखकर किया जा रहा है। भविष्य विज्ञान में किसी मनचाहे ध्येय को लेकर परिस्थितियों को उसके अनुकूल बनाने के प्रयास को भी गिना जाता है, जैसे की कुछ पूंजीवादी अपना पैसा चिकित्सा, जीव-विज्ञान और अनुवांशिकी में लगा रहे हैं ताकि आगे चलकर इन सभी में विकास और तालमेल होने से मानव जीवन को १५० वर्ष या उस से भी अधिक करने के जुगाड़ बन सकें।

विशेषज्ञों और लेखकों में इस बात को लेकर मतभेद है के भविष्य विज्ञान वास्तव में विज्ञान है या कला।

अन्य भाषाओँ में
---------------

"भविष्य विज्ञान" को अंग्रेज़ी में "फ़्यूचरोलोजी" (futurology) कहते हैं।

इन्हें भी देखें
---------------

* भूमंडलीय ऊष्मीकरण

सन्दर्भ
-------

1. ↑  *Futurology[*मृत कड़ियाँ*]*. Wordnet.princeton.edu.